b'\n_START_ARTICLE_\nMaximilian Schell\n_START_SECTION_\nBakgrunn\n_START_PARAGRAPH_\nMaximilian Schell var s\xc3\xb8nn av den sveitsiske forfatteren Hermann Ferdinand Schell og den \xc3\xb8sterrikske skuespillerinnen Margarethe No\xc3\xa9 von Nordberg og bror til Maria, Carl og Immy. Familien flyktet til Sveits etter Anschluss i 1938, og Schell vokste opp Z\xc3\xbcrich._NEWLINE__NEWLINE_Schell ble opp gjennom ungommen sterkt kunstnerisk preget av foreldrene. Ved universitetet i Z\xc3\xbcrich studerte han filosofi, kunsthistorie og musikk- og teatervitenskap, og de siste fagene ogs\xc3\xa5 i Basel og M\xc3\xbcnchen. Han var ogs\xc3\xa5 fortvallspiller for Grasshopper Club Z\xc3\xbcrich.\n_START_SECTION_\nSkuespiller\n_START_PARAGRAPH_\nHan debeterte h\xc3\xb8sten 1952 ved Theater Basel som skuespiller, regiss\xc3\xb8r og dramaturg. Etter en rekke andre stillinger kom han i 1959 til M\xc3\xbcnchner Kammerspiele. Samme \xc3\xa5r ble han rekruttert av Gustaf Gr\xc3\xbcndgens til Hamburg._NEWLINE_Mot slutten av 1960-\xc3\xa5rene 1960er spilte han i London, ved siden av oversatte han verker av John Osborne og William Shakespeare. I 1978 overtok han fra von Curd J\xc3\xbcrgens rollen som Jedermann ved Salzburger Festspiele, og hadde dette oppdraget til 1982. Schell var ogs\xc3\xa5 operaregiss\xc3\xb8r. _NEWLINE_Schells f\xc3\xb8rste film i Hollywood var Unge l\xc3\xb8ver (1958) med blant andre Marlon Brando. Rollen f\xc3\xb8rte til flere TV-roller, blant annet en episode av Playhouse 90, der han spilte forsvarsadvokaten for de tyske nazistene under N\xc3\xbcrnbergprosessen. Schell gjentok denne rollen da stykket ble filmet i 1961, og han ble bel\xc3\xb8nnet med Oscar for beste mannlige hovedrolle. Han ble ogs\xc3\xa5 nominert til denne prisen for The Man in the Glass Booth (1975). I tillegg ble han nominert til Oscar for beste mannlige birolle for rolletolkningen sin i Julia (1977)._NEWLINE_I Topkapi (1964) spilte Schell en munter gentlemannstyv, og her var Melina Mercouri og Peter Ustinov med p\xc3\xa5 rollelisten. Han har ogs\xc3\xa5 spilt i filmer som Tilbake fra asken (1965), med blant andre Ingrid Thulin, Varulv (1974), Jernkorset (1977), Kampene ved Arnheim (1977) og Det sorte hullet (1979)._NEWLINE_Schell leverte ogs\xc3\xa5 betydelige arbeider bak kamera. Han hadde regi og manus i Fotgjengeren (1973) som ble nominert til Oscar for beste fremmedspr\xc3\xa5klige film. Ogs\xc3\xa5 dokumentarfilmen om Marlene Dietrich, Marlene (1984), ble nominert til Oscar for beste dokumentarfilm. I 2002 hadde han regi og manus for dokumentarfilmen om s\xc3\xb8steren Maria Schell, Meine Schwester Maria.'